En ur mod eo un dastumadeg testennoù, evel neus forzh peseurt hentenn evit labourat war ar galleg. Dibabet eo bet pizh an testennoù-se, neo ket evit doujañ dur program bennak met evit deskiñ penaos ober e soñj e-unan war ar pezh a lenner, en ur sellet ouzh an en-dro kement hag ouzh an destenn. Un deskadur ret en hor chevredigezh ma tremen kement a draoù dre ar skrivañ pe ar selled. Dibabet int bet ivez evit feukañ an dud, moarvat, ar gelennerien war ar  galleg da gentañ. Testennoù o jubennañ ar yezh komzet eus o gwellañ, testennoù och asantiñ da gement dremm ouzh ar yezh pe ouzh ar yezhoù : testennoù e yezhoù rannvro a gaver ivez el levr, brezhoneg en o zouez. Deskiñ a reer penaos lenn ur romant-fotoioù pe ur romant gant Guy Des Cars gant ur sell kritik… Dreist em eus kavet an testennoù o kontañ emgavioù gant skrivagnerien, pe kritik ar goulennoù savet goude testenn klasel un hentenn challeg klasel da skouer. Ur bern testennoù klasel a gaver ivez, Balzac,  Retif de la Bretonne evit diskouez ar pezh a soñjent diwar-benn ar beizanted ; lizhiri, diskourioù… Daoust ma vijemp sañset gouzout ar pezh a vez lavaret deomp, ne soñjomp ket atav en dielfennañ a-raok ma vije graet gant ar skrivagnerien.  Mat em eus kavet al levr peogwir e ro peadra den em soñjal. Traoù anat a-wezhioù, met pas evit an holl marteze : ne gav ket din vije tu da implijout an hentenn-se evit kelenn ar galleg en doare ma chortozer e vo kelennet en deskadurezh-stad en deiz a hiziv. Sevel  a ra al levr-se, gant ar fed vije bet skrivet, ur goulenn diwar-benn ar programoù ofisiel ivez. Mat eo da lenn en un tenn met mat ivez da bigosat e-barzh ur wezh an amzer diouzh a dro : ur bern frazennoù bihan skoüs zo strewet amañ hag ahont, da gregiñ gant ar pennadoù pe da ginnig ur savboent all dun destenn emaer o paouez lenn.